Odborné stanovisko hlavného kontrolóra 

k záverečnému účtu

obce  Sklabinský Podzámok  za rok 2025
V zmysle ustanovenia § 18 ods. 1 písm. c) zákona č. 369/1990 Zb. o obecnom zriadení

v znení neskorších predpisov (ďalej len zákon o obecnom zriadení) predkladám obecnému zastupiteľstvu Obce Sklabinský Podzámok odborné stanovisko k Záverečnému účtu   za rok 2025.
Podkladom k vypracovaniu odborného stanoviska k návrhu záverečného účtu za rok 2025 boli:  

- ZÁVEREČNÝ   ÚČET  Obce  Sklabinský Podzámok   za rok 2025,

- SÚVAHA   k  31.12.2025
      - FINANČNÝ  VÝKAZ  o  plnení  rozpočtu  a  o  nerozpočtovaných  pohyboch na účtoch     

        subjektu  verejnej  správy  FIN  1-12 za  r. 2025
      -  čerpanie  rozpočtu  k 31.12.2025
I. Východiská spracovania stanoviska k návrhu záverečného účtu obce

1. Súlad so všeobecne záväznými právnymi predpismi 
Návrh záverečného účtu obce   Sklabinský Podzámok   za rok 2025 je spracovaný              v súlade s § 16 zákona č. 583/2004 Z. z. o rozpočtových pravidlách územnej samosprávy v znení neskorších predpisov. 

2. Dodržanie informačnej povinnosti zo strany  obce   Sklabinský Podzámok 
Návrh záverečného účtu bol verejne sprístupnený  na  úradnej  tabuli obce , na webovom sídle obce a centrálnej úradnej elektronickej tabuli obce  dňa 20.5.2026  t.j. v zákonom stanovenej lehote najmenej 15 dní pred jeho prerokovaním a schválením   v súlade s § 9 ods. 2 zákona č. 369/1990 Zb. o obecnom zriadení a s § 16 ods. 9 zákona   č. 583/2004 Z.z.   o rozpočtových pravidlách územnej samosprávy. 

      3. Dodržanie povinnosti auditu zo strany obce  
Obec   má povinnosť  podľa § 16 ods. 3 zákona č. 583/2004 Z.z.  o rozpočtových  pravidlách územnej samosprávy dať  si  overiť  účtovnú závierku  audítorom podľa  osobitného  predpisu, ktorým  je  zákon č 369/1990 Zb.  o obecnom  zriadení v znení  neskorších predpisov   (§ 9 ods. 4). Vzhľadom k tomu, že táto povinnosť  obce má byť splnená do jedného  roka  od  skončenia  účtovného  obdobia, za  ktoré  sa  účtovná závierka zostavuje, vo svojom stanovisku dodržanie tejto  povinnosti  neposudzujem.
II.  Metodická  správnosť predloženého  návrhu   záverečného  účtu  
     Obec postupovala podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovala do záverečného účtu obce. 

Predložený návrh záverečného účtu obce obsahuje  náležitosti podľa § 16 ods. 5 zákona o rozpočtových pravidlách územnej samosprávy: 

-  údaje  o plnení  rozpočtu – rozbor plnenia  príjmov  a výdavkov

-  vyčíslenie výsledku rozpočtového hospodárenia za rok 2025
      -  bilanciu  aktív a pasív

-  prehľad o  stave  a  vývoji  dlhu  k  31.12.2025
      - tvorbu a použitie prostriedkov peňažných fondov: rezervného fondu  a sociálneho fondu

      - prehľad  o  poskytnutých  dotáciách

      - finančné usporiadanie vzťahov  obce voči  štátnemu rozpočtu,  ostatným organizáciám  a
         voči rozpočtom  iných  obcí

      - informáciu  o  neuplatňovaní  programovej  štruktúry  rozpočtu

III.  Údaje  o plnení  rozpočtu  obce
Základným nástrojom finančného hospodárenia obce bol rozpočet obce na rok 2025, ktorý bol schválený obecným zastupiteľstvom dňa  12.12.2024 uznesením  č.  15/2024. Schválený rozpočet bol v priebehu rozpočtového roka  upravený  jedenkrát.
Hospodárenie  obce  dokumentuje  nasledujúca  tabuľka:

	Rozpočet po zmenách 2025 v €
	Skutočnosť k 31.12. 2025
 v  €

	Príjmy celkom
	94 798,-
	94 544,92

	Bežné príjmy
	94 798,-
	94 544,92

	Kapitálové príjmy
	0
	0

	Príjmové finančné operácie
	0
	0

	Výdavky celkom
	93 238,90
	93 090,58

	Bežné výdavky
	93 238,90
	93 090,58

	Kapitálové výdavky
	0
	0

	Výdavkové finančné operácie
	0
	0


Prebytok    bežného  a  kapitálového  rozpočtu   zistený podľa  ust. § 10 ods. 3 písm. a/ a b/ zákona  č.. 583/2004 Z.z. o rozpočtových  pravidlách  územnej  samosprávy   predstavuje  sumu  1 454,34  EUR. Výsledok rozpočtového hospodárenia  obce  po  vylúčení účelovo určených finančných  prostriedkov získaných  a nepoužitých  v r. 2025 v sume  1 119,48 EUR predstavuje  prebytok rozpočtového  hospodárenia obce v sume  334,86 EUR.
IV.  Zadlženosť obce 
Obec nesplácala  ani  nečerpala  v r. 2025 žiadny  úver. 
Krátkodobé  záväzky voči dodavateľom, zamestnancom  poisťovniam  a  daňovému  úradu, ktoré obec  mala  k 31.12.2025  boli  v  januári  2026  vysporiadané .
V.  Hodnotenie plnenia programov  obce

Obec  využila  ustanovenie  § 4  ods. 5 zákona  č.  583/2004 o rozpočtových  pravidlách  územnej  samosprávy v znení  neskorších  predpisov  a   obecné  zastupiteľstvo    rozhodlo  o neuplatňovaní  programovej štruktúry rozpočtu  obce v roku  2013.
VI.  Záver 
Na základe vlastného zhodnotenia konštatujem, že záverečný účet je spracovaný v súlade so  zákonom  č. 583/2004 Z.z.  o rozpočtových  pravidlách  územnej  samosprávy. 

Na základe uvedených skutočností predložený návrh záverečného účtu

obce Sklabinský  Podzámok   za rok 2025 odporúčam schváliť

 v zmysle § 16 ods.10 zákona č. 583/2004  o rozpočtových pravidlách územnej  samosprávy výrokom

„celoročné hospodárenie Obce  Sklabinský  Podzámok    za  r. 2025 

  sa  schvaľuje bez  výhrad“.
V Turčianskom  Jasene ,  dňa   31.5.2026
Ing.  Janka  Jesenská, v.r.

                                                                                                                  hlavná kontrolórka obce
